English: Thank you, Deputy Presiding Officer. I understand, of course, what would motivate the Conservatives to table a motion such as this one. We are approaching the end of the tenure of the current First Minister - we could have presented a list of failings ourselves. But I think it says a great deal about the Conservatives that, in this lengthy list, there is no reference to child poverty, homelessness, carbon emissions, and so on and so forth. The Welsh Government, through its amendment, responds in the way that we perhaps would have expected, listing a long list of statistics without any context, or statistics that have been used - let's talk plainly here - in a way that's misleading, and that's to justify their actions. I can refer to the 20,000 affordable homes that they refer to. Of course, that includes homes sold through Help to Buy - Wales, where a third of the homes have been sold at over £200,000, which can't be categorised as affordable, however you look at it. So, we'll leave the Conservatives and the Government to play ping-pong today. We will abstain in this vote, but I will take this opportunity to make a few of my own comments - not in listing in the unimaginative way the Conservatives have done, but I will look at some of the fundamental factors that are problematic in the way that Labour, under this current First Minister, have sought to govern Wales. There are patterns and themes that emerge regularly, which have been highlighted in a series of committee reports, by the auditor general, and by the various commissions and task and finish groups that the Government itself has established to mask its lack of action. I'll start with all of those task and finish groups and review panels, many of them unnecessary. They are put in place time and time again as a delaying tactic, to avoid making decisions. Let's look at homelessness and the scrapping of priority need, which is now the subject of another review. Well, why another review? The Government commissioned Cardiff University to review homelessness law in 2012, and the recommendation was to scrap priority need, and nothing has happened. What happens is that people in this cold winter are still sleeping rough, and dying on our streets, because of delays by the Government in making decisions. There are other themes. Targets - there is reference in the motion, and in the Government's amendments, to targets. Well, we can see what's happening in terms of those targets. The Government's targets, time and time again, are set lower than England and Scotland - they are still missed, by the way - and that in an attempt to make the Government look as though they were performing well. There's a lack of ambition - that's the core problem here, I think. Take the Government's claim in its amendment that almost nine in 10 patients are treated within 26 weeks. Well, the real figure is 77 per cent on average, over the past two years, according to StatsWales. It's not nine in every 10. In Scotland and England, 18 weeks is the target, and, at least in Scotland, almost nine in 10 patients do truly start their treatment within 18 weeks. Another problem is the Government's unwillingness to learn from good practice. The Williams Commission stated that good practice travels poorly within this Government. How many times have we heard about good practices on a small scale that haven't been rolled out? Now, I could go on - time is short. However, one thing that struck me earlier this afternoon - one of the fundamental problems of this Government is its unwillingness to lead. This Government follows, far too often. And I heard a Cabinet Secretary speaking earlier about his staunch support for the devolution of policing and justice. Well, I'm delighted that the Government supports that now, but they're behind the curve. We in Plaid Cymru are pleased, anyway, at seeing the Government following us and supporting our views on that issue or on taxation of sugary drinks, but it's very frustrating to see the Government missing these opportunities to make a real difference to the lives of people. The Conservatives: well, bring your own ideas to the table too. A negative list such as this one, without proposing any alternatives, never looks any good in the view of the public.
Welsh: Diolch, Dirprwy Lywydd. Rydw i'n deall, wrth gwrs, beth fyddai'n cymell y Ceidwadwyr i gyflwyno cynnig fel hyn. A ninnau'n dod at ddiwedd amser y Prif Weinidog presennol, mi allem ni fod wedi cyflwyno rhestr o fethiannau - fel yr ydym yn eu gweld - gan y Llywodraeth ein hunain. Ond rydw i'n meddwl ei bod yn dweud llawer am y Ceidwadwyr, yn y rhestr hirfaith yma, nad oes yna gyfeiriad at dlodi plant, digartrefedd, allyriadau carbon, ac yn y blaen. Mae Llywodraeth Cymru, drwy eu gwelliant nhw, yn ymateb yn y ffordd, mae'n siŵr, y gallem ni fod wedi ei ddisgwyl: yn rhestru rhes hir o ystadegau heb gyd-destun, neu wedi cael eu defnyddio - waeth i ni fod yn blaen - mewn modd camarweiniol, a hynny er mwyn cyfiawnhau eu gweithredoedd. Gallaf i gyfeirio yn benodol at yr 20,000 o gartrefi fforddiadwy y maen nhw'n cyfeirio atyn nhw. Wrth gwrs, mae hynny'n cynnwys cartrefi wedi eu gwerthu drwy Gymorth i Brynu - Cymru, cynllun lle mae traean y tai wedi eu gwerthu dros £200,000 mewn pris, sydd ddim yn gallu cael ei roi dan bennawd 'fforddiadwy', pa bynnag ffordd yr ydych chi'n edrych arno fo. Felly, mi adawn ni i'r Ceidwadwyr a Llafur chwarae eu ping-pong nhw heddiw. Mi fyddwn ni yn ymatal yn y bleidlais yma, ond mi wnaf i ddefnyddio'r cyfle yma i wneud ychydig o sylwadau fy hun hefyd - nid wrth restru yn y ffordd y mae'r Ceidwadwyr wedi ei wneud, mor foel a diddychymyg, ond wrth edrych ar rai o'r ffactorau sylfaenol yna sydd yn broblematig, rydw i'n meddwl, yn y ffordd y mae Llafur, dan y Prif Weinidog yma, wedi ceisio llywodraethu Cymru. Mae'n nhw'n batrymau ac yn themâu cyson, sydd wedi cael eu hadlewyrchu mewn cyfresi o adroddiadau pwyllgor, gan yr archwilydd cyffredinol, gan lawer o'r amrywiol gomisiynau a grwpiau gorchwyl a gorffen y mae'r Llywodraeth wedi eu creu i guddio'u diffyg gweithredu. A dyna lle wnaf i ddechrau, o bosib - yr holl grwpiau gorchwyl a gorffen, y paneli adolygu yma, llawer ohonyn nhw yn ddiangen, ac yn hytrach - maen nhw'n cael eu gweithredu dro ar ôl tro ar ôl tro, yn berffaith blaen fel tacteg oedi, yn hytrach na gwneud penderfyniadau. Ystyriwch ddigartrefedd a'r cwestiwn o ddiddymu'r angen blaenoriaethol, sydd bellach yn destun adolygiad. Pam adolygiad arall? Mi gomisiynodd y Llywodraeth Brifysgol Caerdydd i adolygu cyfraith ddigartrefedd nôl yn 2012, a'r argymhelliad oedd i ddiddymu angen blaenoriaethol. Nid oes yna ddim byd wedi digwydd o hyd, a beth sy'n digwydd ydy bod pobl yn dal, y gaeaf oer yma, i gysgu allan, yn marw ar ein strydoedd ni, oherwydd oedi gan y Llywodraeth cyn cyrraedd penderfyniad. Mae yna themâu eraill hefyd. Targedau - mae yna gyfeiriad yn y cynnig ei hun, ac yng ngwelliannau y Llywodraeth, at dargedau. Rydym ni'n gallu gweld beth sy'n digwydd o ran targedau: mae targedau y Llywodraeth yma, dro ar ôl tro, yn cael eu gosod yn is na'r Alban a Lloegr - yn dal i gael eu methu, gyda llaw - fel ymgais i wneud i'r Llywodraeth edrych fel pe bai nhw yn perfformio. Diffyg uchelgais ydy'r broblem graidd yn y fan hyn, rydw i'n meddwl. Cymerwch honiad y Llywodraeth yn y gwelliant bod bron i naw o bob 10 claf yn cael ei drin o fewn 26 wythnos: wel, 77 y cant ydy'r ffigur hwnnw go iawn, ar gyfartaledd, dros y ddwy flynedd ddiwethaf, yn ôl StatsCymru, nid naw allan o bob 10. Yn yr Alban a Lloegr, 18 wythnos ydy'r targed, ac, o leiaf yn yr Alban, mae bron i naw mewn 10 claf wir yn cychwyn ar eu triniaeth o fewn 18 wythnos. Problem arall: amharodrwydd y Llywodraeth yma i ddysgu o arfer da. Mi ddywedodd Comisiwn Williams bod arfer da yn teithio yn wael dan law y Llywodraeth yma. Faint o weithiau a ydym ni wedi clywed am yr arferion da ar raddfa fach sydd wedi methu â chael eu hehangu neu eu rowlio allan? Mi allwn i fynd ymlaen - mae amser yn brin. Un peth a wnaeth fy nharo i'n gynharach y prynhawn yma - un o broblemau sylfaenol y Llywodraeth yma ydy eu hamharodrwydd nhw i arwain. Dilyn y mae'r Llywodraeth yma, yn llawer iawn yn rhy aml. Ac roeddwn i'n clywed un Ysgrifennydd Cabinet yn siarad yn gynharach am ei gefnogaeth bybyr o i ddatganoli heddlu a'r drefn gyfiawnder. Wel, grêt - rydw i wrth fy modd yn gweld y Llywodraeth yma'n cefnogi hynny rŵan, ond tu ôl i'r curve fel bob amser, ac rydym ninnau ym Mhlaid Cymru yn falch mewn un ffordd o weld y Llywodraeth yn ein dilyn ni ac yn cefnogi'n safbwynt ni ar hynny neu ar dreth ar ddiodydd â siwgr ynddyn nhw ac ati, ond o mae o'n rhwystredig o weld Llywodraeth yn colli cyfleon i wneud gwahaniaeth go iawn i fywydau pobl. I'r Ceidwadwyr, gwrandewch, dewch â'ch syniadau eich hunain i'r bwrdd hefyd. Nid ydy rhestr negyddol fel hyn, heb gynnig syniadau yn eu lle nhw, byth yn edrych yn dda yng ngolwg y cyhoedd.